आरोप-प्रत्यारोप के बीच बजरी ठेकेदार वाहन चालकों के बीच हुआ समझौता
रोहटके निकट पाली रोड़ पर रेडिय़ो नदी से बजरी भरने को लेकर मंगलवार को तीसरे दिन देर शाम जोधपुर जिले के बजरी परिवहन संचालक वाहन चालकों तथा ठेकेदार के बीच बजरी भरवाने को लेकर शर्तों के साथ लिखित में समझौता होने से ठेकेदार द्वारा वाहनों में बजरी भरवानी शुरू कर दी गई।
समझौता वार्ता के दौरान नाके से जोधपुर के मध्य परिवहन में लगने वाले समय, मोगड़ा सहित अन्य नाकों पर मोहर लगवाने, जोधपुर के अलावा वाहनों के बजरी लेकर अन्य जगहों पर जाने के दौरान सभी नाकों पर समय लिखवाने, एक रॉयल्टी रसीद से अधिक बार बजरी परिवहन करते पाये जाने पर वाहन को ब्लैक लिस्ट करने, वाहन के बीच रास्ते में खराब की सूचना देने, वाहन को सबूत के साथ ब्लैक लिस्ट करने आदि के मुद्दों पर चर्चा के साथ समझाइश हुई तथा देर शाम 7.30 बजे के करीब लिखित समझौते के साथ वाहनों में बजरी भरवानी शुरू की गई। शेष| पेज 17
समझौतावार्ता के दौरान हिम्मतसिंह शेखावत, रोहट थानाधिकारी भागीरथराम मय जाब्ता, सरपंच रोहट उदयभानसिंह, श्याम खींचड़, प्रहलादराम विश्नोई गुड़ा, भागीरथराम गिला, सहीराम विश्नोई, हेमाराम पंवार, भगाराम सवाईपुरा, स्वरूपराम, भंवरलाल, रामनिवास, सुनिल, राजेन्द्र सहित बड़ी संख्या में वाहन चालक संचालक मौजूद रहे।
वाहनके साथ 60 लोग मौके पर डटे, समझौते के बाद हटे
विदितरहे 50-60 लोग वाहनों के साथ रविवार दिनरात भर से लेकर मंगलवार को तीसरे दिन भी बजरी नाके पर बजरी भरवाने की मांग को लेकर मौके पर डटे रहे आखिरकार देर शाम को समझौता होने से प्रशासन पुलिस प्रशासन ने चैन की सांस ली। इससे पूर्व बजरी परिवहन संचालकों ने मंगलवार को भी जिला कलेक्टर के नाम एसडीएम अजय को ज्ञापन भी दिया जिसमें बताया कि पूर्व में लूणी नदी से बजरी परिवहन करते थे लूणी नदी से बजरी परिवहन पर रोक होने के बाद से रोहट से बजरी ले जाते हैं किंतु मंशा पत्र धारक द्वारा अवैध रूप से वसूली किये जाने से शिकायत की थी शिकायत करने वालों से ठेकेदार द्वारा रंजिश रखने से बजरी नहीं भरवाई जा रही है। ज्ञापन में पूरे मामले की जांच करवाकर बजरी भरवाने अवैध वसूली पर रोक लगाने की मांग की गई। इस दौरान पूर्व सांसद पाली बद्रीराम जाखड़ भी वाहन संचालकों के बीच नाके पर मौके पर पहुंचे तथा जानकारी लेकर ज्ञापन देने के लिए वाहन चालकों के साथ एसडीएम कार्यालय साथ में पहुंचे थे।
रोहट. पूर्वसांसद जाखड़ को समस्या के बारे में जानकारी देते वाहन संचालक।
hin_Deva hin_Deva hin_Deva bho_Deva hin_Deva hin_Deva awa_Deva